पन्नी बीनने वाले बच्चों को पकड़ा, माता पिता को बुलाकर समझाया
चाइल्ड लाइन और आईसीपीएस टीम ने चलाया भिक्षावृत्ति रोको अभियान
भास्कर संवाददाता | धार
चाइल्ड लाइन व आईसीपीएस टीम ने गुरुवार को भिक्षावृत्ति रोको अभियान चलाकर कबाड़, पन्नी व भीक्षावृत्ति करने वाले बच्चों पर कार्रवाई की। शहर का भ्रमण करने पर टीम को बच्चे हाथ में केटली लेकर भगवान की तस्वीर व कबाड़ पन्नी बीनते हुए पाए गए।
दल ने कुछ बच्चों को अपनी अभिरक्षा में लिया व उन्हें चाइल्ड लाइन कार्यालय लाकर माता-पिता के बारे में पूछताछ की।
जहां बच्चों ने बताया वे प्रतिदिन कबाड़, पन्नी बीनने व भीक्षावृत्ति करने का काम करते है। बच्चों के बताए अनुसार उनके माता-पिता को चाइल्ड लाइन कार्यालय बुलाया गया। जहां से बालकों को बाल कल्याण समिति क सामने पेश किया। वहां बच्चों के पालकों को समझाइश दी गई। आगे से इस प्रकार की बात सामने आने पर दंडात्मक कार्रवाई की चेतावनी देकर बच्चों को सुपुर्द किया। बाल कल्याण समिति अध्यक्ष दिलीप पटोंदिया, बाल कल्याण समिति सदस्य नवीन भंवर, बाल संरक्षण अधिकारी अनुज जैन व चाइल्ड लाइन टीम समन्वयक राहुल पटेल सहित टीम सदस्यों ने कार्रवाई की।
धार. चाइल्ड लाइन टीम ने पन्नी बीनने वाले बच्च को पकड़ा।
hin_Deva hin_Deva bho_Deva hin_Deva hin_Deva hin_Deva kas_Deva